ОТЧЕТ НА ДЕЙНОСТТА НА ЧИТАЛИЩЕ „ОТЕЦ ПАИСИЙ – 1893“,

ГР. ВЕЛИНГРАД, ЗА 2019 Г.

Основните дейности на читалището през 2019 г. се изпълняваха съгласно предварително заложената програма. В рамките на календарната година бяха осъществени:

* 13 театрални постановки за възрастни;
* 12 куклени постановки за деца;
* 9 концерта;
* 4 изложби;
* 19 дни на кино прожекции;
* 8 доброволчески и благотворителни инициативи;

През 2019 г. бяха реализирани и проекти с финансиране по различни Програми, като един от тях продължава и през настоящата 2020 г.

* Проект „Бъди доброволец, защото ЗАЕДНО… градим усмивки“, подкрепен от фондация „Лале“;
* „Приносът на Република България за спасяването на българските евреи“- Комуникационна стратегия на РБ за ЕС;
* Проект “Между любовта и музиката се крие щастието! Вдъхновете следващите…”, финансиран от Министерството на културата.
* Проект „Детска школа за куклен театър и сценография” по Програма “Публики” на Национален фонд „Култура“;
* Проект по Програма „Българските библиотеки-съвременни центрове за четене и информираност“, финансиран от Министерството на културата.

**БИБЛИОТЕКА**

Основна дейност на читалището е библиотечната. За 2019 г. в библиотечния фонд са постъпили 500 книги и 3 периодични издания. Към момента фондът наброява 53 557 библиотечни документа, като 50 510 от тях са книги, 244 периодични издания, 2803 албуми, ноти, карти и др. Библиотеката разполага с 14 компютърни места за работа на библиотекарите и читателите, 2 ксерокса, 1 мултимедия и 2 принтера. Общата площ на библиотеката е 440 кв. м. и е разположена на 3 нива. За 2019 г. в библиотеката бяха подредени 11 витрини за бележити дати и годишнини. Обсъдени 2 книги съвместно с литературен клуб „Никола Вапцаров”, бяха проведени 4 урока по библиографско-библиотечни знания. В компютърната зала бяха проведени 3 открити урока, направени бяха 20 справки /устни и електронни/. За 2019 г. има 489 брой читатели, от които във възрастова група деца и младежи -  232. Дарители на библиотеката, с чиято помощ фондът се обогати, Театър Българска Армия, Емил Драгийски, Стефка Шаламанова, Георги Паризов, Мария Вълкова, Бонка Цинцева, Тодор Кършев, Петър Гърбев, Иван Джамбазов, Лина и Елена Дрянкови, Галина Станчева, Филип Филипов, Ирина Масларова, Даниела Цопанова, Донка Табакова, Здравко Гърбев, Силвена Байракова и др.

**ХУДОЖЕСТВЕНО-ТВОРЧЕСКА ДЕЙНОСТ**

В голямата си част участията на художествените формации към НЧ “Отец Паисий - 1893” са традиционни и са свързани с културния календар на община Велинград. В програмата са планирани и реализирани събития, които дават сцена и достъп на публиката до високото изкуство. Като по-значими прояви могат да бъдат отбелязани:

* По традиция в навечерието на 3-ти март – Национален празник на България, Представителен младежки духов оркестър с мажоретен състав „Димитър Мечев” взе участие в официалното отбелязване;
* Концерт “Глория на Белкантото”, реализиран от Марена Балинова и проф.др. Петер Райхл;
* Изложба по случай християнския празник Великден;
* Съвместен концерт на Смесен хор “Николай Гяуров” и камерен оркестър „Митонисимо“ по творби на Вивалди, Моцарт, Шуберт и Хендел;
* клавирен концерт – годишна продукция на школата по пиано;
* Участие на Смесен хор “Николай Гяуров” и Представителен младежки духов оркестър с мажоретен състав “Димитър Мечев” в отбелязването на 24 май;
* Участие на формациите в рамките на културните тържества на Велинград;
* Участие на Представителен младежки духов оркестър с мажоретен състав “Димитър Мечев” в отбелязването на 6-ти септември;
* Изложба, посветена на 90 години от рождението на Николай Гяуров и 100 години смесен градски хор „Николай Гяуров“;
* Юбилеен концерт - 100 г. Смесен градски хор „Николай Гяуров“;
* Празничната продукция „Коледата по света“ реализирана съвместно с Театър ПАН;
* Традиционен Коледен концерт с участието на формациите към читалището;

Целогодишно театралната сцена към читалището дава пространство на различни културни събития – пътуващо кино, гостуващи театри, благотворителни концерти. Инициирането и развитието на Кафе-клуб “Читалнята” към НЧ “Отец Паисий - 1893” също дава широка основа за реализиране на литературни срещи, изложби, лекции и презентации.

Художествените ръководители към читалището активно следят мероприятията с конкурсен характер от общината и страната и осигуряват на самодейците и възпитаниците на школите възможности за участие, развитие и самооценка. През 2019г. с награди от участия във фестивали могат да се похвалят Вокална група “Караоке”, Вокална група “Велина” и Мъжка фолклорна група към читалището.

Председател:

/С. Байракова/

СПРАВКА ЗА ПОЛУЧЕНА СУБСИДИЯ И НАПРАВЕНИ РАЗХОДИ

НЧ “ОТЕЦ ПАИСИЙ - 1893”, ВЕЛИНГРАД, ЗА 2019 г.

|  |  |
| --- | --- |
| ПОЛУЧЕНА СУБСИДИЯ | **109 435,00**  |
| РАБОТНА ЗАПЛАТА | 47 732,16 |
| ГРАЖДАНСКИ ДОГОВОРИ  | 50 569,32 |
| ОСИГУРОВКИ |  9 506,60 |
| ТАКСА БО  | 1 894,90 |
|  |  **109 702,98** |